111. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 155722 της 1/15 Ιουλ. 1972 (ΦΕΚ Β΄ 487) Περί του τρόπου αναγνωρίσεως των ηυξημένων συντάξεων κατόπιν του Α.Ν. 377 του 1968 και πληρωμής των σχετικών διαφορών. ΄Εχοντες υπ’ όψιν τας διατάξεις του εδαφ. 4 του άρθρ. 2 του Ν.Δ. 3079 του 1954 και του άρθρ. 6 του Α.Ν. 377 του 1968, αποφασίζομεν: 1.Το κατόπιν των Α.Ν. 274, 315 και 377 του 1968 ανήκον εις τους συνταξιούχους και βοηθηματούχους εν γένει ποσόν συντάξεως, επιδόματος ή βοηθήματος, εφ’ όσον η σύνταξις, το βοήθημα, ή το επίδομα είχον αναγνωρισθή προ της δημοσιεύσεως του Α.Ν. 377 του 1968, (ανωτ. αριθ. 60) αναγράφεται εις εξουσιοδοτικούς πίνακας πληρωμής συντασσομένους υπό της Διευθύνσεως Συντάξεων του Γενικού Λογιστηρίου του Κράτους και αποστελλομένους εις τα αρμόδια δια την πληρωμήν των συντάξεων Ταμεία. 2.Βάσει των κατά την προηγουμένην παράγραφον πινάκων ενεργείται η εφεξής πληρωμή των συντάξεων, ως και η πληρωμή των από 1 Ιαν. 1968 τυχόν δικαιουμένων διαφορών κατά τα ειδικώτερον ορισθησόμενα εν τη κοινοποιήση την παρούσαν απόφασιν εγκυκλίω. 3.Η από 1ης Ιουν. 1968 σύνταξις των προερχομένων εξ υπαλλήλων της Βουλής, αναγράφεται εις ειδικόν εξουσιοδοτικόν πίνακα, κατά Ταμείον, περιέχοντα τους συνταξιούχους της κατηγορίας ταύτης. Εις τον πίνακα τούτον εγγράφονται και οι εις ους αναγνωρίζεται δικαίωμα συντάξεως μετά την έκδοσιν της παρούσης. 4.Ο καθορισμός του οριστικού ποσού της από 1 Ιουν. 1968 συντάξεως των προερχομένων εκ δικαστικών λειτουργών ενεργείται δι’ ειδικών διαταγών της Διευθύνσεως Συντάξεων. Μέχρι της εκδόσεως των διαταγών τούτων εφαρμόζονται τα εν τη υπ’ αριθ. 119601 της 31 Μαΐου 1968 εγκυκλίω(RONEO 15) οριζόμενα. 5.Ο καθορισμός του οριστικού ποσού της από 1 Ιαν. 1968 συντάξεως των κάτωθι κατηγοριών συνταξιούχων ενεργηθήσεται δια πράξεως του Ελεγκτικού Συνεδρίου εκδιδομένης κατά την διαδικασίαν του Α.Ν. 75 του 1968. α)Των συνταξιούχων ων η σύνταξις εκανονίσθη βάσει του συνταξίμου μισθού του βαθμού ανθυπασπιστού ή μονίμου, εθελοντού ή άνευ θητείας οπλίτου εν γένει των Ενόπλων Δυνάμεων και Σωμάτων Ασφαλείας. β)Των δικαιωθέντων συντάξεως βάσει του μισθολογίου των «τεχνικών υπαλλήλων» εις ους ανεγνωρίσθη δικαίωμα προσαυξήσεως του μισθού δια συνυπολογισμού χρόνου υπηρεσίας ως διοικητικού και εν συνεχεία τεχνικού υπαλλήλου. γ)Των προερχομένων εξ αγροτικών ιατρείων ή εξ εκτάκτου προσωπικού της στρατιωτικής υπηρεσίας Νόμ. 1873 του 1951. Το Ελεγκτικόν Συνέδριον επιλαμβάνεται των υποθέσεων τούτων κατόπιν αιτήσεων των δικαιούχων ή οίκοθεν κατόπιν αποστολής αυτώ παρά της Διευθύνσεως Συντάξεων του Γενικού Λογιστηρίου του Κράτους πίνακος εμφαίνοντος τους συνταξιούχους μιας εκάστης των υπό στοιχ. β΄ και γ΄ περιπτώσεων. 6.Ο καθορισμοός του ποσού της συντάξεως αναπήρων πολέμου αξιωματικών και των οικογενειών αυτών, δι’ ους δεν εφηρμόσθησαν λόγω μη υποβολής σχετικής αιτήσεως αι διατάξεις των υπ’ αριθ. 74 του 1961 και 141 του 1961 πράξεων του Υπουργικού Συμβουλίου, ως και των αναπήρων πολέμου ανθυπασπιστών πάσης κατηγορίας και των οικογενειών των εκ τούτων αποβιωσάντων, ενεργηθήσεται δι’ αποφάσεως της Επιτροπής Κανονισμού Πολεμικών Συντάξεων, οίκοθεν επιλαμβανομένης των σχετικών υποθέσεων. 7.Μέχρι της εκδόσεως των εν παρ. 5 και 6 πράξεων ή αποφάσεων, καταβάλλεται το κατά την 31 Δεκ. 1967 ποσόν συντάξεως μετ’ επιδόματος ακριβείας ενοποιούμενον ως σύνταξις. Το μετά της συντάξεως τυχόν καταβαλλόμενον επίδομα ανικανότητος αυξάνεται κατά το εν τη παρ. 1 τρόπον. 8.Εάν κατά την διαδικασίαν των παρ. 1 έως 4 και 7 της παρούσης διαταχθή η καταβολή ελάσσονος του πράγματι δικαιουμένου ποσού συντάξεως και επιδομάτων, καταβάλλεται, κατόπιν ειδικής διαταγής της Διευθύνσεως Συντάξεων, το πράγματι δικαιούμενον παρά του συνταξιούχου ποσόν. Εάν αντιθέτως, καταβληθή μείζον του δικαιουμένου, το επί πλέον καταβληθέν καταλογίζεται εις βάρος του λαβόντος και επιστρέφεται παρ’ αυτού δια της παρακρατήσεως του 1/10 της συντάξεως. 9.Αι διατάξεις των προηγουμένων παραγράφων εφαρμόζονται αναλόγως και δια τας συντάξεις τας αναφερομένας εις το άρθρ. 7 του Α.Ν. 377 του 1968 παρά των οργάνων εις α έχει ανατεθή η επιμέλεια της εκκαθαρίσεως και εντολής πληρωμής των συντάξεων τούτων. 